Obrazloženje donošenja i temeljni elementi Pravila za unutardnevnu dodjelu prekograničnih prijenosnih kapaciteta između regulacijskih područja HOPS i NOSBiH

HOPS i NOSBiH kontinuirano rade na unapređenju procesa dodjele prekograničnih prijenosnih kapaciteta (dalje: PPK), postizanju više razine usklađenosti poslovanja oba operatora prijenosnog sustava s EU Uredbama (Operation Handbook – Policy 2) te udovoljavanju zahtjeva tržišnih sudionika povezanih s uvozom/izvozom električne energije na unutardnevnoj dodjeli kapaciteta na granici između hrvatske i bosansko-hercegovačke zone trgovanja.

Glavne izmjene Pravila odnose se na:

* Unutardnevnu dodjelu prekograničnih prijenosnih kapaciteta provodi NOSBiH te su u skladu s tim izmijenjeni i uvjeti pristupa dodjeli
* Nominacija unutardnevnih programa se mora napraviti kod oba operatora sustava unutar istog procesa unutardnevnog usklađivanja, a najkasnije 45 (četrdesetpet) minuta prije početka prvog sata na koji se unutardnevna prekogranična transakcija odnosi.
* Korisnik je dužan izvršiti Nominaciju po temelju Prava na unutardnevni kapacitet najkasnije 60 minuta nakon dobivanja identifikacijske oznake dodijeljenog prijenosnog kapaciteta. U suprotnom Korisnik gubi Pravo na unutardnevni kapacitet.
* Prihvaćaju se nominacije N:M kao i pro rata kraćenje kapaciteta/transakcija